23.11.2022
FI
Euroopan unionin virallinen lehti
L 303/19
KOMISSION DELEGOITU ASETUS (EU) 2022/2291, annettu 8 päivänä syyskuuta 2022, pysyvistä orgaanisista yhdisteistä annetun Euroopan parlamentin ja neuvoston asetuksen (EU) 2019/1021 liitteen I muuttamisesta siltä osin kuin on kyse heksaklooribentseenistä (ETA:n kannalta merkityksellinen teksti)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen, ottaa huomioon pysyvistä orgaanisista yhdisteistä 20 päivänä kesäkuuta 2019 annetun Euroopan parlamentin ja neuvoston asetuksen (EU) 2019/1021 (1) ja erityisesti sen 15 artiklan 1 kohdan, sekä katsoo seuraavaa: (1)
Asetuksella (EU) 2019/1021 pannaan täytäntöön unionin sitoumukset, jotka johtuvat pysyviä orgaanisia yhdisteitä koskevasta Tukholman yleissopimuksesta (2) ja valtiosta toiseen tapahtuvaa ilman epäpuhtauksien kaukokulkeutumista koskevaan vuoden 1979 yleissopimukseen liittyvästä pysyviä orgaanisia yhdisteitä koskevasta pöytäkirjasta (3).
(2)
Asetuksen (EU) 2019/1021 3 artiklan 1 kohdan mukaan mainitun asetuksen liitteessä I lueteltujen aineiden valmistus, markkinoille saattaminen ja käyttö sellaisenaan, seoksissa tai esineissä kielletään, jollei mainitun asetuksen 4 artiklasta muuta johdu.
(3)
Heksaklooribentseeni mainitaan asetuksen (EU) 2019/1021 liitteessä I olevassa luettelossa ilman tahattomien jäämien (UTC) raja-arvoa.
(4)
Asetuksen (EU) 2019/1021 15 artiklan 1 kohdassa siirretään komissiolle valta antaa delegoituja säädöksiä, joilla muutetaan liitteen I nykyisiä merkintöjä niiden mukauttamiseksi tieteen ja tekniikan kehitykseen.
(5)
Komissio on määrittänyt heksaklooribentseenin esiintymisen epäpuhtautena joissakin aineissa, seoksissa ja esineissä, mukaan lukien torjunta-aineet, klooratut liuottimet, musteet, pinnoitteet, maalit ja väriaineet, puu- ja tekstiilima­ teriaalit sekä muovit.
(6)
Oikeudellisen tilanteen selkeyttämiseksi ja täytäntöönpanon valvonnan helpottamiseksi heksaklooribentseeniä tahattomina jääminä sisältävien aineiden, seosten tai esineiden käytön osalta heksaklooribentseenille olisi asetettava UTC-raja-arvoksi 10 mg/kg (0,001 painoprosenttia).
(7)
Sen vuoksi asetusta (EU) 2019/1021 olisi muutettava,
ON HYVÄKSYNYT TÄMÄN ASETUKSEN:
1 artikla Muutetaan asetuksen (EU) 2019/1021 liite I tämän asetuksen liitteen mukaisesti.
2 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
(1) EUVL L 169, 25.6.2019, s. 45.
(2) EUVL L 209, 31.7.2006, s. 3.
(3) EUVL L 81, 19.3.2004, s. 37.